
E L Ő T E R J E S Z T É S

Sülysáp Város Önkormányzata Képviselő-testületének
2017. április 27-én tartandó munkaterv szerinti ülésére

10. napirendhez

Tárgy:
Pest Megyei Katasztrófavédelmi Igazgatóság Cegléd Katasztrófavédelmi Kirendeltségének támogatási kérelme
Tisztelt Képviselő-testület!

A Pest Megyei Katasztrófavédelmi Igazgatóság Cegléd Katasztrófavédelmi Kirendeltsége – konkrét összeg megjelölése nélkül - támogatási kérelemmel fordult önkormányzatunkhoz a munkafeltételeik javítása, műszaki eszközeinek fejlesztése, új eszközök beszerzése érdekében. 
A támogatás biztosítását, illetőleg annak összegét annak fényében javasolom megfontolni, hogy – mint ismeretes – önkormányzatunk már 1 millió forinttal támogatja a helyi önkéntes tűzoltó egyesületet, akikre közvetlenül számíthatunk tűzelhárítás és műszaki mentés terén, illetőleg, hogy a Kirendeltségnek a korábbi években nyújtott támogatás Cegléden került felhasználásra.

Kérem döntésük szíves meghozatalát.

…/2017. (IV. 27.) ÖKT határozati javaslat

Sülysáp Város Önkormányzatának Képviselő-testülete 
1./ a Pest Megyei Katasztrófavédelmi Igazgatóság Cegléd Katasztrófavédelmi Kirendeltsége (2700 Cegléd, Széchenyi út 24-26.) részére 2017. évre … Ft összegű önkormányzati támogatást biztosít a Nagykáta Hivatásos Tűzoltóparancsnokság munkafeltételeik javítása, műszaki eszközeinek fejlesztése, új eszközeik beszerzése céljából;

2./ felkéri és felhatalmazza a polgármestert a támogatási szerződés aláírására és az egyéb szükséges intézkedések megtételére.

Határidő: azonnal
Felelős: polgármester
Sülysáp, 2017. április 20.

Horinka László s.k.

